《探芳讯 瓜洲夜渡》
清代·蒋春霖

大江暮。渐远寺沈钟，津亭换鼓。趁荒荒残月，斜帆夜深渡。

懵腾梦在寒潮里，浪齧船唇语。信西风、棹入菰芦，缆维霜树。

回首竹西路。剩鸦宿孤村，雁惊遥戍。星火微茫，晓色乱瓜步。

数声渔笛吹秋起，往事空烟浦。正无聊，篷背潇潇细雨。

作者简介：蒋春霖（1818～1868）晚清词人。字鹿潭，江苏江阴人，后居扬州。咸丰中曾官两淮盐大使，遭罢官。一生潦倒，后因情事投水自杀（一说仰药死）。早年工诗，中年一意于词，与纳兰性德、项鸿祚有清代三大词人之称，所作《水云楼词》以身遭咸丰间兵事，特多感伤之音，诗作传世仅数十首，称《水云楼賸稿》。